因為之前食左野, 下場同朋友食飯中間, 同一個朋友去食左牛奶公司。來得呢度, 梗係叫茶餐啦!先來個叉燒湯意, d叉燒放底, 搵d湯撞返熱佢咁食, 叉燒不值一提。意粉都幾好, 之不過啖湯好濃郁, 好味。炒蛋唔駛提, 配厚多士真係多多都唔夠食。而火腿用來夾三文治都可起到畫龍點晴之效。餐飲係細杯d, 不過凍奶茶都好香茶味。侍應周不時過來望下你, 把口叫我地唔駛急, 眼神講埋下一句"至緊要快"...... 不過來得食, 預左。